স্থানীয় সরকার বিভাগ

স্থানীয় সরকার বিভাগ বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ একটি  বিভাগ যা স্থানীয় সরকারি সংস্থাগুলির উন্নয়ন ও প্রয়োজনীয় সহায়তার প্রদানের জন্য কাজ করে। রেজাউল মাকছুদ জাহেদী এই বিভাগের দায়িত্বপ্রাপ্ত সচিব।

 ইতিহাস 
২০০৬ সালে ট্রান্সপারেন্সি ইন্টারন্যাশনাল বাংলাদেশ একটি প্রতিবেদনে জানায় যে স্থানীয় সরকার বিভাগ এবং স্থানীয় সরকার, পল্লী উন্নয়ন ও সমবায় মন্ত্রণালয় বাংলাদেশের সবচেয়ে দুর্নীতিগ্রস্ত সংস্থা। প্রতিবেদনে বলা হয়েছে যে মন্ত্রণালয়ে ২ বিলিয়নেরও বেশি টাকা অপব্যবহার করা হয়েছে। স্থানীয় সরকার বিভাগের সচিব এম জহিরুল ইসলাম এই প্রতিবেদন প্রত্যাখ্যান করে বলেন, স্থানীয় সরকার, পল্লী উন্নয়ন ও সমবায় মন্ত্রী আব্দুল মান্নান ভূঁইয়া একজন সৎ ব্যক্তি।

জাতিসংঘ উন্নয়ন কর্মসূচির একটি প্রকল্প, জাতিসংঘের মূলধন উন্নয়ন তহবিল, ইউরোপীয় ইউনিয়ন এবং সুইডিশ আন্তর্জাতিক উন্নয়ন সহযোগিতা সংস্থার অংশীদারিত্বে স্থানীয় সরকার বিভাগ জলবায়ু পরিবর্তন সম্পর্কিত স্থানীয় সরকারি উদ্যোগের প্রধান সংস্থা। এই উদ্যোগের মাধ্যমে বিভাগটি বাংলাদেশের সবচেয়ে ঝুঁকিপূর্ণ প্রায় ২,০০,০০০ পরিবারের ক্ষমতা এবং জলবায়ু স্থিতিস্থাপকতা বাড়ানোর পরিকল্পনা করেছে।ওয়েব উদ্ধৃতি|ইউআরএল=https://www.bd.undp.org/content/bangladesh/en/home/projects/local-government-initiatives-on-climate-change--logic-.html|শিরোনাম=Local Government Initiatives on climate change (LoGIC)|ওয়েবসাইট=UNDP|ভাষা=en|সংগ্রহের-তারিখ=10 June 2020}}

২০২০ সালে ঘূর্ণিঝড় আম্পানের সময় স্থানীয় সরকার বিভাগ ঘূর্ণিঝড়ের প্রতিক্রিয়া সমন্বয়ের জন্য একটি নিয়ন্ত্রণ কক্ষ স্থাপন করে।  বাংলাদেশে কোভিড-১৯ মহামারীর সময়কালে জুলাই ২০২০ পর্যন্ত, স্থানীয় সরকার বিভাগ ইউনিয়ন পরিষদ চেয়ারম্যান, ইউনিয়ন পরিষদের সদস্য এবং পৌর কাউন্সিলর সহ ১০৭ জন নির্বাচিত স্থানীয় জনপ্রতিনিধিকে এই প্রাদুর্ভাবের জন্য বরাদ্দ ত্রাণ সামগ্রী আত্মসাৎ করার জন্য বরখাস্ত করে। ২০১২ থেকে ২০২০ সাল পর্যন্ত স্থানীয় সরকার বিভাগ বরাদ্দকৃত বাজেটের সর্বাধিক অংশ পেয়েছিল।

 সংশ্লিষ্ট প্রতিষ্ঠান 
 ইউনিয়ন পরিষদ
 পৌরসভা
 উপজেলা পরিষদ 
 জেলা পরিষদ
 সিটি কর্পোরেশন
 পানি সরবরাহ ও পয়ঃনিষ্কাশন কর্তৃপক্ষ
 স্থানীয় সরকার প্রকৌশল অধিদপ্তর
 জাতীয় স্থানীয় সরকার ইনস্টিটিউট
 জনস্বাস্থ্য প্রকৌশল অধিদপ্তর
 রেজিস্ট্রার জেনারেলের কার্যালয়, জন্ম ও মৃত্যু নিবন্ধন
 ঢাকা মশক নিবারণী দপ্তর

 তথ্যসূত্র 

বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রণালয়
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের স্থানীয় সরকার
বিষয়শ্রেণী:বাংলাদেশ সরকারের অধিদপ্তর